་ལ་བྱེད་པ་སངས་རྒྱས་
ལ་སོགས་པའི་ཡོན་ཏན་ཡིད་ལ་བྱེད་པས་ཞུམ་པ་དེ་ཡང་ཞི་བར་བྱའོ། ། ཡང་
གང་གི་ ཚེ་ སྔོན་ རྒོད་ པ་ དང་ རྩེ་ ཞིང་ དགའ་བ་རྗེས་ སུ་ དྲན་ པས་ སེམས་ བར་
སྐབས་སུ་རྒོད་པར་མཐོང་བ་དེའི་ཚེ་མི་རྟོག་པ་ཡིད་ལ་བྱེད་པས་དེ་ཡང་ཞི་བར་
བྱའོ། ཡང་གང་གི་ཚེ་ཞུམ་ པ་ དང་ རྒོད་ པ་ དག་ དང་ བྲལ་ བ་ ཉིད་ ཀྱི ས་ ཆ་
མཉམ་པར་འཇུག་ཅིང་སེམས་རང་གི་མཚན་ཉིད་ཀྱིས་གནས་པར་མཐོང་བ་
དེའི་ཚེ་བསྒྲིམ་པ་དང་གློད་པ་བཏང་སྙོམས་སུ་བྱ་སྟེ། གལ་ཏེ་སེམས་མཉམ་
པར་འཇུག་ཏུ་ཟིན་ཀྱང་བསྒྲིམས་པ་བྱས་ན་དེའི་ཚེ་སེམས་རྣམ་པར་གཡེང་བར་
འགྱུར་རོ། ། ལེ་ལོ་དང་ནི་དམིགས་པ་བརྗེད་པ་དང་། ། དེ་བཞིན་ཞུམ་རྒོད་
མི་རྩོལ་བ་དང་རྩོལ། ། ཏིང་ངེ་འཛིན་ལ་ཐམས་ཅད་ཉེས་པར་འགྱུར། ། དད་
སོགས་སེམས་ཉིད་དེ་ཡི་གཉེན་པོ་ཡིན། ། མདོར་ན་ཏིང་ངེ་འཛིན་ནི་ཐམས་
ཅད་ཀྱི། ། ཉེས་པ་ཉིད་ནི་རྣམ་པ་དྲུག་ཡོད་དེ། ། འདི་ལྟ་སྟེ། ལེ་ལོ་དང་།
དམིགས་པ་བརྗེད་པ་དང་། ཞུམ་པ་དང་། རྒོད་པ་དང༌། མ་བསྒྲིམས་པ་
དང་། བསྒྲིམས་པའོ། ། དེ་རྣམས་ཀྱི་གཉེན་པོ་སྤོང་བའི་འདུ་བྱེད་བརྒྱད་
བསྒོམ་པར་བྱའོ། ། ཞེས་བཅོམ་ལྡན་འདས་ཀྱིས་གསུངས་ཏེ། འདི་ལྟ་སྟེ།
དད་པ་དང་། འདུན་པ་དང་། རྩོལ་བ་དང་། ཤིན་ཏུ་སྦྱངས་པ་དང་།
དྲན་ པ་ དང་། ཤེས་ བཞིན་ དང་། བཏང་ སྙོམས་ དང་།
དཔའོ། ། ། ། དེ་ལ་དང་པོ་བཞི་ནི་ལེ་ལོའི་གཉེན་པོ་ཡིན་ཏེ།
སེམས་
དེ་ཡང་ཏིང་ངེ་
འཛིན་གྱི་ཡོན་ཏན་རྣམས་ལ་ཡིད་ཆེས་པའི་མཚན་ཉིད་ཅན་གྱི་དད་པས་རྣལ་
འབྱོར་ པ་ རྣམས་ དེ་ ལ་ མངོན་ པར་ འདོད་ པའི་ སེམས་ སྐྱེ་ བར་ འགྱུར་ ལ།
432

མངོན་པར་འདོད་པ་དེ་ལས་རྩོལ་བ་རྩོམ་པར་འགྱུར་རོ། ། དེ་ལས་ཀྱང་ལུས་
དང་སེམས་ལས་རུང་བ་ཉིད་ཐོབ་པར་འགྱུར་རོ། ། ཤིན་ཏུ་སྦྱངས་པ་དེ་ལས་
ལུས་དང་སེམས་ལས་སུ་རུང་བས་ལྡོག་པར་འགྱུར་རོ། ། དེ་བས་ན་དད་པ་ལ་
སོགས་པ་ནི་ལེ་ལོ་སྤང་བའི་ཕྱིར་བསྒོམ་པར་བྱའོ། ། དྲན་པ་ནི་དམིགས་པ་
བརྗེད་པའི་གཉེན་པོའོ། ། ཤེས་བཞིན་ནི་ཞུམ་པ་དང་རྒོད་པའི་གཉེན་པོ་ཡིན་
ཏེ། དེས་ཞུམ་པ་དང་རྒོད་པ་དག་ཉེ་བར་ཤེས་པ་ཡིན་པའི་ཕྱིར་རོ། ། ཞུམ་
པ་དང་རྒོད་པ་མ་ཞི་བའི་དུས་སུ་ནི་མི་རྩོལ་བ་ཉེས་པ་ཡིན་ཏེ། དེའི་གཉེན་
པོར་ནི་སེམས་པ་བསྒོམ་པར་བྱའོ། ། ཞུམ་པ་དང་རྒོད་པ་དེ་དག་ཉེ་བར་ཞི་
བར་གྱུར་ནས་གང་གི་ཚེ་སེམས་རང་གི་རྒྱུན་གྱི་འཇུག་པའི་དེའི་ཚེ་ནི་རྩོལ་བ་
ཉེས་པ་ཡིན་པས་དེའི་གཉེན་པོར་བཏང་སྙོམས་བསྒོམ་པར་བྱའོ། ། སྤོང་བའི་
འདུ་བྱེད་བརྒྱད་པོ་དེ་དང་ཡང་དག་པར་ལྡན་པའི་ཏིང་ངེ་འཛིན་ནི་གང་གིས་
རྫུ་འཕྲུལ་ལ་སོགས་པའི་ཡོན་ཏན་རྫོགས་པར་བྱེད་པར་མཆོག་ཏུ་ལས་སུ་རུང་
བར་འགྱུར་རོ། ། དེ་བས་ན་མདོ་ལས་སྤོང་བའི་འདུ་བྱེད་བརྒྱད་དང་ལྡན་པའི་
རྫུ་འཕྲུལ་གྱི་རྐང་པ་བསྒོམ་པར་བྱེད་དོ་ཞེས་གསུངས་པ་ཡིན་ནོ། ། བསྒོམ་པའི་
རིམ་པ་འདི་ཉིད་ལ་དགོངས་ནས་བཅོམ་ལྡན་འདས་ཡུམ་དེ་ཉིད་ལས། ། དེ་ལ་
པང་དག་པར་འཇོག་པར་བྱེད། །
སེམས་མཉམ་ པར་ བཞག་ པར་བྱེད།
རྣམ་པར་འཇོག་པར་བྱེད། ཉེ་བར་འཇོག་པར་བྱེད། དུལ་བར་བྱེད། ཞི་
བར་བྱེད། ཉེ་བར་ཞི་བར་བྱེད། གཅིག་པ་ཉིད་དུ་བྱེད། ཏིང་ངེ་འཛིན་
དུ་བྱེད་དོ་ཞེས་གསུངས་པ་ཡིན་ནོ། ། དེ་ལ་ཡང་དག་པར་འཇོག་པར་བྱེད་པ་
ནི་དམིགས་པ་དེ་ཉིད་ལ་རྒྱུན་གྱིས་འཇུག་པར་བྱེད་པའོ། ། རྣམ་པར་འཇོག་པ་
ནི་རྣམ་པར་གཡེང་བ་ཤེས་པར་བྱ་སྟེ། དེ་ཉེ་བར་ཞི་བར་བྱེད་པའོ། ། ། ཉེ་
བར་འཇོག་པར་བྱེད་པ་ནི་རྣམ་པར་གཡེང་བར་ཉེ་བར་ཞི་བར་བྱས་ནས་དེ་
ཉིད་ལ་གོང་ནས་གོང་དུ་གཏོད་པར་བྱེད་པའོ། ། དུལ་བར་བྱེད་པ་ནི་དགའ་
433

བ་བསྐྱེད་པར་བྱེད་པའོ། ། ཞི་བར་བྱེད་པ་ནི་མི་དགའ་བ་ཉེ་བར་ཞི་བར་བྱེད་
པའོ། ། ། ཉེ་བར་ཞི་བར་བྱེད་པ་ནི་གཉིད་དང་རྨུགས་པ་ལ་སོགས་པ་བྱུང་བ་
སེལ་བར་བྱེད་པའོ། ། གཅིག་པ་ཉིད་དུ་བྱེད་པ་ནི་དམིགས་པ་ལ་མངོན་པར་
འདུ་བྱ་བ་མེད་པར་འཇུག་པ་ལ་འབད་པར་བྱེད་པའོ། ། ། ཏིང་ངེ་འཛིན་དུ་
བྱེད་པ་ནི་སེམས་མཉམ་པ་ཉིད་ཐོབ་པ་ལ་བཏང་སྙོམས་སུ་བྱེད་པས་ཡང་དག་
པས་འཛིན་པར་བྱེད་དེ་ཞེས་བྱ་བའི་དོན་ཏོ། ། ཚིག་དགུ་པོ་འདི་དག་གིས་
བཤད་པ་ནི་སློབ་དཔོན་ཐོགས་མེད་ཀྱིས་མཛད་པ་ལས་བྲིས་པ་ཡིན་ནོ། ། ཡང་
རིམ་པ་འདིས་ཏིང་ངེ་འཛིན་ནི་རྫོགས་པར་གང་གི་ཚེ་འགྱུར་ཞེ་ན།
དེའི་ཕྱིར་
སྨྲས་པ། ། གང་གི་སེམས་ནི་རྩོལ་བ་མེད་པར་ནི། ། རང་གི་ངང་གིས་འཇུག་
པར་འགྱུར་བ་ན། ། ། དེ་ཚེ་སངས་རྒྱས་མཉམ་འཇོག་ལ་བརྟེན་ཏེ། ། འདི་ནི་
ཏིང་ངེ་འཛིན་གྱི་ཚུལ་ཡིན་ནོ། ། གང་གི་ཚེ་དམིགས་པ་དེ་ལ་མངོན་པར་འདུ་
བྱེད་པ་མེད་པར་འཇུག་པས་སེམས་གནས་པར་གྱུར་པ་དེའི་ཚེ་ཞི་གནས་རྫོགས་
པ་ཡིན་པར་ཤེས་པར་བྱའོ། ། ། དེ་ལྟར་མཉམ་འཇོག་ཤེས་ནས་ནི། ། དེ་ནས་
ཤེས་རབ་བསྐྱེད་བྱ་སྟེ། ། གཟུགས་དང་གཟུགས་མེད་དབྱེ་བ་ཡིས། ། དོན་དེ་
ཉིད་ནི་རྣམ་དཔྱད་བྱ། ། དེ་བས་ན་རྣམ་པར་དཔྱད་པ་འདིས་སྤྲོས་པ་མེད་པ་
ཉིད་ཡིན་པའི་ཕྱིར་འགྲོ་བ་རྣམས་ཆོས་ཀྱི་སྐུའི་བདག་ཉིད་དུ་ཤེས་པར་བྱས་ལ།
སེམས་ཙམ་ལས་ཡོངས་སུ་བཟླས་ཏེ། གཅིག་དང་དུ་མ་ཉིད་ལ་སོགས་པའི་
ཚུལ་གྱིས་དེ་ཁོ་ན་ཉིད་ཀྱང་སྣང་བ་མེད་པའི་ཚུལ་དུ་བཟླ་བར་བྱའོ། ། དེ་ཁོ་ན་
ཉིད་མཐོང་བ་འདི་ཉིད་ནི་གང་ཤེས་རབ་ཀྱིས་རྣམ་པར་བརྟགས་ན་ཡང་དག་
པའི་ཡེ་ཤེས་མཐོང་བས་ཆོས་ཐམས་ཅད་མི་མཐོང་བ་ཡིན་ནོ། ། དེ་ཡང་བཅོམ་
ལྡན་འདས་ཀྱིས་ཡུམ་བར་མ་ལས་སངས་རྒྱས་བཅོམ་ལྡན་འདས་རྣམས་ཀྱིས་ཡེ་
ཤེས་ཀྱི་སྤྱན་གང་ཞེ་ན། ། གང་གིས་ཅི་ཡང་མ་གཟིགས་པའི་དོན་དེ་གཟིགས་
པའི་འོ་ཞེས་བྱ་བ་དང་། དེ་བཞིན་དུ་དོན་དམ་པ་གང་ཞེ་ན། གང་ཆོས་
434

ཐམས་ཅད་མཐོང་བ་མེད་པའོ། ། ཞེས་ཇི་སྐད་དུ་གསུངས་པ་ཡིན་ནོ། ། དེ་
བས་ན་ དེ་ ཁོ་ ན་ ཉིད་ ཀྱི་ རྣལ་འབྱོར་ པ་རྣམས་ཀྱང་སྤྱོད་ལམ་ ཐམས་ ཅད་ ལ་
གནས་པ་ན་ཆོས་ཐམས་ཅད་མཐོང་དུ་ཟིན་ཀྱང་མ་མཐོང་བ་ཡིན་ནོ། ། དེ་ལྟ་
བུ་ཉིད་མཐོང་བ་མེད་པ་ཞེས་བྱ་བ་མངོན་པར་འདོད་ཀྱི། གཉིད་ལོག་པའམ་
མིག་བཙུམ་པ་དང་འདྲ་བར་གང་ཡང་ཡིད་ལ་མི་བྱེད་པ་ནི་མ་ཡིན་ནོ། ། དེ་ལྟ་
ནི་བག་ཆགས་མ་སྤངས་པས་འདུ་ཤེས་མེད་པའི་སྙོམས་པར་འཇུག་པ་ལ་སོགས་
པ་ལས་ལྡང་བ་བཞིན་དུ་སླར་ཡང་གཟུགས་ལ་སོགས་པ་ལ་མངོན་པར་ཞེན་པའི་
བག་ཆགས་ཀྱི་རྩ་བ་ཅན་གྱི་འདོད་ཆགས་ལ་སོགས་པ་སྐྱེ་བ་ཉིད་ཀྱི་རྣལ་འབྱོར་
པར་མི་འགྱུར་ཏེ།
ཐོག་མ་མེད་པའི་དུས་ཅན་གྱི་གཟུགས་ལ་སོགས་པ་མངོན་
པར་ཞེན་ ་ པ་ ཡིད་ ལ་ མི་ བྱེད་ པ་ ཙམ་གྱིས་ ཡོངས་ སུ་ སྤངས་ པར་ མི་ འགྱུར་ ཏེ།
འདུ་ཤེས་མེད་ པའི་ སྙོམས་པར་འཇུག་པ་ལ་ སོགས་པས་ ཀྱང་ དེ་ སྤངས་ བར་
འགྱུར་རོ། ། གང་གཟུགས་ལ་སོགས་པའི་ཡུལ་རྣམས་ཀྱི་ཐེ་ཚོམ་མ་སྤངས་པར་
དེ་ཡིད་ལ་བྱེད་པ་ཡོངས་སུ་སྤངས་པར་ཡང་ནུས་པ་མ་ཡིན་ཏེ། ། མེ་ཡོངས་སུ་
མ་སྤངས་པར་ཚ་བ་སྤོང་མི་ནུས་པ་དང་འདྲའོ། ། དེ་བས་ན་ཐེ་ཚོམ་གྱི་ས་བོན་
དང་བྲལ་བ་ཉིད་ཀྱིས་གཟུགས་ལ་སོགས་པ་ལ་མངོན་པར་ཞེན་པ་བསལ་བར་བྱ་
བའི། ། ། ། ཚེར་མ་འབྱིན་པ་ལྟ་བུར་བྱ་བ་མ་ཡིན་ནོ་ཞེས་བྱ་བར་ངེས་སོ། ། ཐེ་
ཚོམ་གྱི་ས་བོན་དང་བྲལ་བར་བྱ་བ་ཡང་ཞི་གནས་དང་ལྷག་མཐོང་ཕན་ཚུན་
རྗེས་སུ་མཐུན་པར་འཇུག་པར་བྱའོ། ། དེ་ཡང་སེམས་རྩེ་གཅིག་ཏུ་མཚན་ཉིད་
ཅན་གྱི་ཞི་གནས་སྐྱེས་པར་གྱུར་ན། ཤེས་རབ་ཀྱི་མིག་གིས་རྣམ་པར་དཔྱོད་
པས་རྣལ་འབྱོར་པའི་ཐེ་ཚོམ་དང་བྲལ་བར་འགྱུར་རོ། ། དེ་དང་བྲལ་བས་
གཟུགས་ལ་སོགས་པ་ལ་མངོན་པར་ཞེན་པ་དང་འབྲལ་ལོ། ། དེ་དང་བྲལ་ནས་
ཀྱང་ཆོས་ཐམས་ཅད་དངོས་པོ་མེད་པར་རྟོགས་ཏེ། ་ཉིད་ནི་ཤེས་རབ་ཀྱི་ཕ་
རོལ་ཏུ་ཕྱིན་པའོ། ། ཡང་དེའི་ཆ་ཞི་གནས་དང་ལྷག་མཐོང་དག་དེའི་བདག་
435

ཉིད་ཅན་ཡིན་ཏེ། དེ་ཉིད་ནི་མཆོག་ ཏུ་རྣམ་པར་མི་རྟོག་ པའི་རྣལ་འབྱོར་
རོ། ། དེ་ཡང་ཀུན་རྟོག་ཐམས་ཅད་སྤངས་པ་དེ། འདི་ནི་རྣལ་འབྱོར་དམ་པ་
ཡིན། ། ། རྣལ་འབྱོར་པ་གང་མངོན་སུམ་དུ། ། གནས་པ་ཀུན་མཁྱེན་བཅོམ་
ལྡན་འགྱུར། ། དེ་ལྟར་རིམ་པ་འདིས་ཞི་གནས་དང་ལྷག་མཐོང་བདག་གིས་
བསམ། བླ་མའི་མན་ངག་དག་གིས་བཅོམ་ལྡན་འདས་ཡུམ་ཤེས་རབ་བསྐྱེད་
ལ། བྱང་ཆུབ་སེམས་དཔའི་དབང་པོ་རབ་ཏུ་ལྡན་པ་ཡིན་ནི་དེ་ངེས་པའི་རྒྱུ་
ཉིད་ཀྱིས་ཕྱིར་མི་ལྡོག་པ་ཉིད་ཡིན་པར་རྟོགས་པ་བྱས་ལ། ཤེས་རབ་ཀྱི་ཕ་
རོལ་ཏུ་ཕྱིན་པའི་ངོ་བོ་ཉིད་དང་། སྦྱིན་པ་ལ་སོགས་པའི་ཐབས་ལ་རབ་ ཏུ་
འཇུག་གོ ། དེ་ཡང་འཕགས་པ་ག་ཡ་གོ་རི་ལས། ། གཉིས་པ་འདི་དག་ནི་
བྱང་ཆུབ་སེམས་དཔའ་རྣམས་ཀྱི་ལམ་མདོར་བསྡུས་པ་སྟེ། འདི་ལྟ་སྟེ་ཐབས་
དང་ཤེས་རབ་བོ་ཞེས་གསུངས་པ་ཡིན་ཏེ། ཐབས་ནི་སྦྱིན་པ་ལ་སོགས་པའི་ཕ་
རོལ་ཏུ་ཕྱིན་པ་དང་། ཚད་མེད་པ་དང་། བསྡུ་བའི་དངོས་པོ་ལ་སོགས་པའི་
དབྱེ་བས་ཕྱེ་བ་སྟེ། ། དེ་ཉིད་ཀྱང་འཕགས་པ་བློ་གྲོས་མི་ཟད་པ་དང་། དཀོན་
མཆོག་སྤྲིན་ལ་སོགས་པའི་མདོ་ལས་གསུངས་སོ། ། ཤེས་རབ་ནི་ཐབས་དེ་ཉིད་
ཕྱིན་ཅི་ལོག་པར་ཡོངས་སུ་གཅོད་པའི་རྒྱུའོ། དེས་ཀྱང་ཐབས་ཡང་དག་པར་
བརྟགས་ནས་ཕྱིན་ ཅི་མ་ལོག་པས་བདག་དང་གཞན་ གྱི་དོན་ཇི་ལྟ་བ་བཞིན་
ཉམས་སུ་ལེན་པས་སྔགས་ཀྱིས་ཟིན་པའི་དུག་སྤྱོད་པ་དང་འདྲ་བར་ཀུན་ནས་
ཉོན་མོངས་བར་མི་འགྱུར་རོ། ། དེ་ཡང་མདོ་དེ་ཉིད་ལས་ཐབས་ནི་བསྡུ་བ་
ཤེས་པའོ། ། ཤེས་རབ་ནི་ཡོངས་སུ་གཅོད་པ་ཤེས་པའོ་ཞེས་གསུངས་པ་དང་།
འཕགས་པ་དད་པའི་སྟོབས་བསྐྱེད་པ་ལས། ཐབས་ལ་མཁས་པ་གང་ཞེ་ན།
གང་ཆོས་ཐམས་ཅད་ཀྱི་བསྡུ་བ་ཤེས་པ་ལ་མཁས་པའོ། ། ཤེས་རབ་གང་ཞེ་ན།
གང་ཆོས་ཐམས་ཅད་དབྱེར་མེད་པ་ཤེས་པ་ལ་མཁས་པའོ་ཞེས་གསུངས་པ་ཡིན་
ནོ། ། འདི་དག་ལ་ནི་ས་ལ་གནས་པས་ཀྱང་བསྟེན་པར་བྱའོ། ། ཤེས་རབ་
436

ཙམ་འབའ་ཞིག་ནི་མ་ཡིན་ནོ། ། གང་གི་ཕྱིར་ས་བཅུ་པ་ལ་སོགས་པའི་མདོ་
ལས་ཕ་ རོལ་ ཏུ་ཕྱིན་པ་ ལྷག་མ་རྣམས་ལ་ཡང་མི་སྤྱོད་པ་མ་ཡིན་ནོ། ། ཞེས་
གསུངས་པས། བྱང་ཆུབ་སེམས་དཔས་ས་བཅུ་ཐམས་ཅད་དུ་ཕ་རོལ་ཏུ་ཕྱིན་
པ་ཐམས་ཅད་ལ་ཀུན་ཏུ་སྤྱད་པར་བྱའོ། ཞེས་བཤད་དོ། ། དེ་བཞིན་དུ་ཡང་
ཤེས་རབ་ཀྱི་ཕ་རོལ་ཏུ་ཕྱིན་པ་ལ་གཅིག་ཏུ་དགའ་བའི་བྱང་ཆུབ་སེམས་དཔའ་
རྣམས་ཀྱི་དབང་དུ་མཛད་ནས་ཡོངས་སུ་རྒྱས་པའི་མདོ་ཆོས་ཐམས་ཅད་བསྡུས་
པ་ལས།
བྱམས་པ་གང་ཡང་བྱང་ཆུབ་སེམས་དཔའ་རྣམས་ཀྱིས་བྱང་ཆུབ་
སེམས་ཀྱི་ཕྱིར་ཕ་རོལ་ཏུ་ཕྱིན་པ་དྲུག་ཅར་ཡང་དག་པར་གཟུང་བར་བྱ་བ་དེ་ལ་
སྐྱེས་བུ་བླུན་པོ་རྣམས་འདི་ལྟར་བྱང་ཆུབ་སེམས་དཔའ་རྣམས་ཤེས་རབ་ཀྱི་ཕ་
རོལ་ཏུ་ཕྱིན་པ་འབའ་ཞིག་ལ་བསླབ་པར་བྱའོ། ཕ་རོལ་ ཏུ་ཕྱིན་པ་ལྷག་མ་
རྣམས་ཀྱིས་ཅི་ཞིག་བྱ་ཞེས་ཟེར་ཞིང་། དེས་ཕ་རོལ་ཏུ་ཕྱིན་པ་གཞན་དག་ལ་
སྨོད་པ་ཉིད་དུ་སེམས་པས་འགྱུར་རོ་ཞེས་བྱ་བ་ལ་སོགས་པ་རྒྱ་ཆེར་གསུངས་པ་
དང་། འཕགས་པ་རྣམ་པར་སྣང་མཛད་མངོན་པར་རྫོགས་པར་བྱང་ཆུབ་
པའི་རྒྱུད་ལས་ཀྱང་། ཐམས་ཅད་མཁྱེན་པའི་ཡེ་ཤེས་འདི་ནི་སྙིང་རྗེ་ཆེན་པོའི་
རྩ་བ་ཅན། བྱང་ཆུབ་ཀྱི་སེམས་ཀྱི་རྒྱུ་དང་ལྡན་པ། ཐབས་ཀྱིས་མཐར་ཕྱིན་
པའོ་ཞེས་གསུངས་པ་ཡིན་ནོ། ། དེ་བས་ན་གཉིས་ཀ་ཡང་དུས་ཐམས་ཅད་དུ་
བསྟེན་པར་བྱའོ། ། ། དེ་ལྟ་ ན་ བཅོམ་ལྡན་འདས་མི་གནས་པའི་ མྱ་ངན་ལས་
འདས་པ་ འགྲུབ་ པ་ ཡིན་ནོ། ། དེ་ ཡང་སྦྱིན་ པ་ ལ་ སོགས་ པའི་ ཐབས་ ཀྱིས་
གཟུགས་ཀྱི་སྐུ་དང་། ཞིང་དང་། འཁོར་ལོ་ལ་སོགས་པ་ལོངས་སྤྱོད་ཆེན་
པོའི་འབྲས་བུ་ཕུན་སུམ་ཚོགས་པ་ཡོངས་སུ་འཛིན་པར་མཛད་པས་བཅོམ་ལྡན་
འདས་མྱ་ངན་ལས་འདས་པ་ལ་གནས་པར་མི་མཛད་དོ། ། ཤེས་རབ་ཀྱིས་ཕྱིན་
ཅི་ལོག་མ་ལུས་པར་སྤངས་པས་འཁོར་བར་གནས་པར་མི་མཛད་དེ། འཁོར་
བ་ནི་ཕྱིན་ཅི་ལོག་གི་བདག་ཉིད་ཅན་ཡིན་པའི་ཕྱིར་རོ། ། དེ་ཡང་ཆོས་ཀྱི་རྣམ་
437

གྲངས་གཟིངས་ལྟ་བུར་ཤེས་པ་རྣམས་ཀྱིས་ནི་ཆོས་རྣམས་ཀྱང་སྤོང་བར་བྱ་ན་
ཆོས་མ་ཡིན་པ་ལྟ་ཅི་སྨོས་ཞེས་ཇི་སྐད་དུ་གསུངས་པ་ལྟ་བུ་ཡིན་ཏེ། དེ་ལ་ཕྱིན་
ཅི་ལོག་ ཏུ་མངོན་པར་ཞེན་པ་སྤང་བར་བྱའོ་ཞེས་གསུངས་ཀྱི། དགོས་པའི་
དོན་རྫོགས་པར་བྱ་བའི་དོན་དུ་ཡང་གནས་པར་མི་བྱའོ་ཞེས་གསུངས་པ་ཡིན་
གསུངས་ཏེ།
ནོ། ། དེ་ཡང་ཆོས་ཡོངས་སུ་གཟུང་བར་བྱའི། མི་གཟུང་བར་ནི་མི་བྱའོ་ཞེས་
ལམ་ལོག་པར་གཟུང་བར་མི་བྱའོ་ཞེས་བྱ་བའི་དོན་ཏོ། ། ། དེ་
བས་ན་དངོས་པོ་ཐམས་ཅད་དེ་ལྟར་གཟིགས་ཏེ་གསུངས་པ་ནི། དུས་ཀུན་ཏུ་
ནི་ཐབས་དང་ནི། ། ཤེས་རབ་ཕ་རོལ་ཕྱིན་བདག་ཅན། ། བསྟེན་བྱ་གང་ཕྱིར་
དེ་ལས་ནི། ། མི་གནས་མྱ་ངན་འདས་པར་འགྱུར། ། ཞེས་བྱ་བ་ཡིན་ནོ། །
ཕ་རོལ་ཏུ་ཕྱིན་པའི་ཐེག་པའི་བསྒོམ་པའི་རིམ་པའི་མན་ངག་སློབ་དཔོན་ཆེན་པོ་
།
དཔལ་ཡེ་ཤེས་གྲགས་པའི་ཞལ་སྔ་ནས་མཛད་པ་རྫོགས་སོ། །
རྒྱ་གར་གྱི་མཁན་པོ་པདྨ་ཀ་ར་ལྭརྨ་དང་། ཞུ་ཆེན་གྱི་ལོ་ཙཱ་བ་དགེ་སློང་
རིན་ཆེན་བཟང་པོས་བསྒྱུར་ཅིང་ཞུས་ཏེ་གཏན་ལ་ཕབ་པའོ། ། ། ། །
438